Z A P I S N I K
10. sjednice Vijeća Mjesnog odbora Gračani održane 9. travnja 2026. 
Zagreb, Isce 15 s početkom u 20,00 sati

Nazočni članovi Vijeća:
Marija Benko Kulenović, Goran Bratković, Noa Rettig, Grga Salopek, Doris Drmak i Marijan Kos.

Odsutni članovi Vijeća :
Ana Večerin Novaković.

Predsjedava: Marijan Kos, predsjednik Vijeća.

Zapisnik vodi: Grga Salopek


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Predsjednik Vijeća daje zapisnik 9. sjednice na verifikaciju.
Vijeće prihvaća tekst Zapisnika 9. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Zaključak o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

	2. 
	Izvješće o radu Vijeća Mjesnog odbora Gračani u 2025. godini

	3. 
	Zaključak o uređenju Vile Rebar i Planinarskog doma Željezničar na Sljemenu – donošenje zaključka 

	4. 
	Zaključak o postavljanju uspornika – Markuševečka cesta 20C i na zavoju ispred kbr. 22 – donošenje zaključka

	5. 
	Pitanja, prijedlozi i obavijesti




Ad1. Zaključak o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marija Benko Kulenović, Goran Bratković, Noa Rettig, Grga Salopek, Doris Drmak i Marijan Kos.

Vijeće je nakon rasprave donijelo sljedeće prioritete za Plan komunalnih aktivnosti na području Mjesnog odbora Gračani: 
a) uređenje tramvajskog nadvožnjaka – ulica Grabeščak
b) nogostup ulica Grabeščak zapadna strana od Gračanske ceste do ambulante Gračani
c) uređenje okretišta Mihaljevac sa sadržajima.
d) uvođenje autobusne linije (mini bus) Gračansko Dolje – Kvintička-Vinec – Krematorij
e) uspostava autobusnog stajališta linija Gračansko Dolje-Svetice. u ulici Jazbina kat.čest.3746/4., k.o. Gračani

Vijeće jednoglasno donosi

Zaključak  o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

(Zaključak se prilaže ovom zapisniku i njegov je sastavni dio.)

Ad2. Izvješće o radu Vijeća Mjesnog odbora Gračani u 2025. godini

Uvodno obrazloženje iznosi Predsjednik Vijeća.

U raspravi sudjeluju: Marija Benko Kulenović, Goran Bratković, Noa Rettig, Grga Salopek, Doris Drmak i Marijan Kos, 

Vijeće jednoglasno prihvaća Izvješće  o radu Vijeća Mjesnog odbora Gračani u 2025. godini
Vijeće nije zadovoljno realizacijom Zaključaka koje donosi na svojim sjednicama.

(Izvješće se prilaže ovom zapisniku i njegov je sastavni dio.)


Ad3. Zaključak o uređenju Vile Rebar i Planinarskog doma Željezničar na Sljemenu – donošenje zaključka 

Uvodno obrazloženje iznosi Predsjednik Vijeća.

U raspravi sudjeluju: Marija Benko Kulenović, Goran Bratković, Noa Rettig, Grga Salopek, Doris Drmak i Marijan Kos, 

Vijeće jednoglasno donosi

Zaključak  o uređenju Vile Rebar i Planinarskog doma Željezničar na Sljemenu – donošenje zaključka 

(Zaključak se prilaže ovom zapisniku i njegov je sastavni dio.)


Ad4. Zaključak o postavljanju uspornika – Markuševečka cesta 20C i na zavoju ispred kbr. 22 – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marija Benko Kulenović, Goran Bratković, Noa Rettig, Grga Salopek, Doris Drmak i Marijan Kos, 

Vijeće nije donijelo Zaključak  o postavljanju uspornika – Markuševečka cesta 20C i na zavoju ispred kbr. 22.

(Službena zabilješka se prilaže ovom zapisniku i njegov je sastavni dio.)

Ad5. Pitanja, prijedlozi i obavijesti

Pitanja i prijedlozi članova Vijeća:

· Vijeće traži da se izradi studija prometa za Gračane
· Za sljedeću sjednicu u svibnju predlaže donijeti Zaključak za asfaltiranje javnog puta ulica Jazbina prema kbr. 174E, kat.čest. 494/1 k.o. Gračani
· Predlaže donošenje Zaključka o postavljanju semafora i iscrtavanju pješačkog prijelaza na raskrižju Gračanske ceste i ulice Zvečaj



Sjednica je završila u 21:10 sati

KLASA: 024-08/26-003/740
URBROJ: 251-13-11-4/009-26-2
Zagreb, 9. travnja 2026.

Zapisnik uredila:
Mirela Gašpert Bertić

Predsjednik
Vijeća Mjesnog odbora Gračani

Marijan Kos


		

													
	Na temelju članka 16. Pravila Mjesnog odbora Gračani, Vijeće Mjesnog odbora Gračani, na 10. sjednici, 9. travnja 2026., donijelo je
 

Z A K LJ U Č A K
o prioritetima za Plan komunalnih aktivnosti 
Gradske četvrti Podsljeme u 2027.  


1. Vijeće Mjesnog odbora Gračani raspravljalo je o prioritetima za Plan komunalnih aktivnosti Gradske četvrti Podsljeme u 2027. 

2. Vijeće je nakon rasprave donijelo sljedeće prioritete za Plan komunalnih aktivnosti na području Mjesnog odbora Gračani: 
f) uređenje tramvajskog nadvožnjaka – ulica Grabeščak
g) nogostup ulica Grabeščak zapadna strana od Gračanske ceste do ambulante Gračani
h) uređenje okretišta Mihaljevac sa sadržajima.
i) uvođenje autobusne linije (mini bus) Gračansko Dolje – Kvintička-Vinec – Krematorij
j) uspostava autobusnog stajališta linija Gračansko Dolje-Svetice. u ulici Jazbina kat.čest.3746/4., k.o. Gračani

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost.    



KLASA: 024-08/26-003/740
URBROJ: 251-13-11-4/009-26-3
Zagreb, 9. travnja 2026.



Predsjednik
Vijeća Mjesnog odbora Gračani

Marijan Kos
 




Službena Zabilješka

Zapisnik sa sjednice održane 9. travnja 2026., dostavljen je danas 7. svibnja uz poziv na ispravak.

Predsjednik je upozoren na sadržaj ispravljenog Zapisnik koji se odnosi na 1. točku dnevnog reda  - Zaključak o prioritetima za Plan komunalnih aktivnosti Gradske četvrti Podsljeme u 2027., inzistira da takav sadržaj unesem u Zaključak i navodi da je to specifikacija prioriteta u Gračanima za 2027.


Ova Službena zabilješka jasno je pročitana predsjedniku VMO Gračani i on je vlastoručno potpisuje.

U Zagrebu, 7. svibnja 2026.


Predsjednik
Vijeća Mjesnog odbora Gračani

Marijan Kos



























Na temelju članka 99. stavka 1. točke 7. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Mjesnog odbora Gračani na 10. sjednici, održanoj 9. travnja 2026. donijelo je 


IZVJEŠĆE O RADU

Vijeća Mjesnog odbora Gračani za 2025. godinu




U 2025. godini  Vijeće Mjesnog odbora održalo je ukupno 6 sjednica na kojima je donijelo ukupno 15  Zaključaka, 1 Plan potreba, 1 Financijski plan i 1 Plan malih komunalnih akcija te 1 prijedlog prioriteta MO Gračani.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 
Vijeće je u 2025. godine sredstva iz Plana potreba za aktivnostima, programima i projektima unapređenja kvalitete života građana Mjesnog odbora Gračani utrošilo na: „Obilježavanje Dana Mjesnog odbora Gračani“ i „Polaganje vijenaca u ime mjesnog odbora na značajne datume“.


PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama. Usko je surađivao s predsjednikom Vijeća Gradske četvrti Podsljeme u sastavljanju dnevnog reda, te je prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu povjereni. Sudjelovao  je u pripremi prioriteta za 2026. godinu.



ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se uglavnom redovito odazivali.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 



KLASA: 024-08/26-003/740
URBROJ: 251-13-11-4/009-26-4
Zagreb, 9. travnja 2026.



Predsjednik
Vijeća Mjesnog odbora Gračani

Marijan Kos 
 



Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Gračani,  na 10. sjednici, 09. travnja 2026., donijelo je
									
	
 

Z A K LJ U Č A K
o uređenju Vile Rebar i Planinarskog doma Željezničar na Sljemenu          


1. Vijeće  je raspravljalo o potrebi za uređenjem Vile Rebar i Planinarskog doma Željezničar na Sljemenu.       
   
2. Vijeće traži da Grad Zagreb kao vlasnik navedenih objekata, pokrene uređenje Vile Rebar i Planinarskog doma Željezničar budući da su objekti od velike važnosti za turističku promociju Gračana.

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, komunalne poslove, civilnu zaštitu i sigurnost.   



KLASA: 024-08/26-003/740
URBROJ: 251-13-11-4/025-26-5
Zagreb, 09. travnja 2026.  
				
                
                                                                                                    PREDSJEDNIK VIJEĆA 
                                                                                            MJESNOG ODBORA GRAČANI                                                    

							           	             Marijan Kos
                           

                      


SLUŽBENA ZABILJEŠKA


Nakon razmatranja, Vijeće nije donijelo Zaključak po ovoj točci.





KLASA: 024-08/26-003/740
URBROJ: 251-13-11-4/009-26-6
Zagreb, 9. travnja 2026.


